Un avion F-35 din dotarea forțelor americane a aterizat, luni, la aeroportul Bănease. Aeronava va fi expusă la expoziția internațională dedicată apărării, siguranţei naţionale şi industriei aeronautice Black Sea Defence & Aerospace (BSDA) 2024, care va avea loc în perioada 22 – 24 mai, la Romaero.
Pe parcursul a trei zile, 22-24 mai, Forţele Aeriene Române și alte 400 de companii românești și internaționale de apărare își vor prezenta tehnica militară și echipamentele modern.
Publicul va putea viziona tehnică, armament şi echipamente din dotarea Forţelor Aeriene şi se va putea informa în legătură cu profesia militară în cadrul standurilor de prezentare a carierei de către militari din Forțele Aeriene.
Aeronave ale Forțelor Aeriene Române – F-16 Fighting Falcon, C-27 J Spartan, IAR 99 – ŞOIM și IAR-330 Puma M – vor executa zboruri demonstrative, iar în expoziția statică vor fi prezentate elicoptere IAR 330 PUMA SOCAT și IAR 330 PUMA LRM, avioane F-16 Fighting Falcon, C-27 J Spartan, IAR 99 SM modernizat la Avioane Craiova, un radar mobil TPS 79 R, o autospecială EOD și un sistem PATRIOT.
Deschiderea oficială va avea loc miercuri, 22 mai, începând cu ora 10.00, la Complexul expoziţional Romaero.
Urmărește mai jos producțiile video ale G4Media: